Handevat: February 2015
Inskrywing vir Afrikaanse nuusbriewe
Bou 'n Christus gebasseerde roeping vir Afrika
Wat is die Here se wil vir ons vir vandag hier in die Suidpunt
van Afrika? Hoe lyk Sy wil in verskillende omstandighede?
Verstaan van Liefde, beinvloed die verstaan van God en daarom van gestuurdheid
LIEFDE die GROOTSTE opdrag:
Ek wonder of ons nie ons verstaan van God se hart verwater deur ons gebruik van die woord liefde nie.
Grieks gebruik mos drie woorde, een is eros, die seksuele liefde wat eintlik iets heel anders is en meer selfgesentreerd is as die ander. Dan ook filo liefde vir familie, wat klink soos 'n verbintenis nodig om te behoort aan 'n familie of dalk groep. Die derde woord is die eitnlike woord vir liefde wat God beskryf en dus ook 'n christen se strewe is. Die woorde wat dit beskryf is dinge soos fyn aanvoeling, prysgee van jouself, wees en doen goed aan ander ten spyte van jouself. God se opleiding hieroor kom in Christus as voorbeeld na ons toe. Gee posisie status en eer prys en word mens, word deel van vyande en 'n lelike wêreld en gee Homself as 'n offer tot die dood toe vir die wil van God. Dit is ongemaklik, seer, en teen jou eie strewe en oorlewings.
In ons kultuur sê ons maklik "Ek is lief vir lekker kos!" of iets dergliks. Hier gaan dit dus oor eie lekker gevoel, want dit is tog dwaas om vir kos om te gee soos Jesus. Nee, dit lyk asof dit meestal maar vir jouself 'n vervulling en lekkerte is. Met die manier van dink oor liefde verwar baie jongmense verliefdheid met liefde. Verliefdheid is eintlik maar selfsugtig en vervulling en lekkerte vir myself. Dit is natuurlik 'n tyd wat jy baie leer en bereid is om op te offer vir jou wederhelf, maar verliefdheid in algemeen lyk my is baie na jou behoeftes gebuig. Die lekker om belangrik te wees vir iemand, deel te word van 'n ander lewe ens.
Daar word dikwels gesê dat ek lief is vir bergklim of bestuur of wat ookal en die woord begin al meer die karakter kry van ek wat daaruit iets ontvang. Dalk moet ons 'n woord skep wat sal werk vir hierdie gebruik van die woord? Baie eerder die woord "hou van" gebruik, sodat dit nie met liefde verwar word nie. So kom ons nader aan Grieks waarin die nuwe testament gekryf was, wat drie woorde het. Met twee woorde kom ons dalk nader aan die betekenis van die woord.
Liefde is die grootste opdrag in die Bybel en as ek dit reg verstaan, gaan dit 'n transformerende effek op my totale lewe en interaksie met God, mense en skepping tot gevolg hê.
Dink aan 'n jong mens wat vir sy lewensmaat sê: "Ek is lief vir jou!" en dit beteken (Volgens Jesus se voorbeeld) iets van: Ek beskou jou belangriker as ek, ek wil God se wil vir jou, dat jy as mens ontwikkel, groei, blom. Ek deel jou lewe ter wille van jou, om myself te sien as iets soos 'n katalisator vir jou om te kan groei tot 'n volheidslewe. As dit help, sal ek die seerkry vat om dit reg te kry. Ek sien my eie status en eer as niks, want jy is belangrik nie ek nie. Daar is ook'n verbintenis betrokke wat betroubaarheid getrouheid, eerlikheid en ander waardes tot gevolg het.
Dink nou aan Suid-Afrika en die wêreld. Om dieselfde soort opofferende gesindheid te kan hê deur God se Gees, dit is iets van die inhoud van die woord LIEFDE.
Ek wonder of ons nie besig is om die betekenis van die woord te verloor nie. My verstaan van liefde bepaal ook in ln groot mate my verstaan van God, want daar word gesê: God is liefde! Help ons vertaan met wie ons te doen het.
Moet ons nie ons taalgebruik verander nie, want ons ken God? Geen mens kan vir roomys lief wees nie, want roomys kry geen voordeel daaruit nie!?
Toe ek agape prente soek deur Google, het daar heelwat erotiese prentjies ook deurgekom!...
Posted by Daniel Murray at 20:33
Verstaan van Liefde, beinvloed die verstaan van Go...